林百欣家族

林百欣家族祖籍潮陽，係以已故有錢人林百欣為首嘅商業家族。

歷史
林百欣1914年喺潮陽出世，老豆林獻之本身就係當地嘅銀行家，1931年跟老豆嚟到香港讀書，之後1935年老豆又叫佢返返去潮陽嘅佳成銀行做後生。1937年，23歲嘅林百欣經澳門嚟返香港創業，初時係做行街推銷員。二戰打完之後嘅1945年，林百欣終於開始咗佢起家嘅紡織生意，1947年正式成立麗新製衣。1972年，林百欣將麗新上市。1988年6月，林百欣收購亞視，佢入主嘅年代普遍被認為係亞視營運得比較好嘅時代。

第二代方面，林建名同林建岳最為公眾熟悉嘅，係佢哋同明星嘅戀情，例如：何傲兒同王祖賢。而喺公司方面，林建岳曾經喺金融風暴之前買咗富麗華酒店打算重建。後來金融風暴嚟到，但係麗新發展因為買咗富麗華酒店向銀行借錢，令公司負債超過100億港元，成為全香港蝕錢最多嘅上市公司。後來得到岳仔細佬林建康幫手令麗新發展嘅債同麗新製衣劃清界線，先避免到麗新製衣受拖累。

上市公司
林百欣喺2004年將麗新國際嘅股票送嗮畀林建岳同佢阿媽，麗新國際其實控制嗮當時旗下6間上市公司，變相將佢成個江山交畀林建岳。之後到2006年，大佬林建名同麗新國際買咗鱷魚恤嘅股權，兩兄弟正式分家。

由林建名持有：
鱷魚恤

由林建岳持有：
麗新國際
麗新發展
豐德麗控股
麗豐控股
寰亞傳媒

同其他家族關係
同何英傑家族有一段姻親關係：
林恬兒 = 何正德

家族成員 
 林獻之 = 林李瑞生
 林百智
 林建欽
林百欣= 賴元芳余寶珠顧瑞英蔡艷如
 林建名= 莊素明、林佩嫦、王薇
 林煒珊 Vanessa= 林佩嫦，現任鱷魚恤執行董事兼副行政總裁、鱷魚恤香港零售部門主管，以及擔任仁濟醫院副主席、香港百仁基金總理、北京海淀區政協委員、中國省委統戰部港澳地區政協委員等公職。
 林煒琦 Vicky，麗新集團董事，中國湖南省政協委員，香港中國婦女會董事及香港中國婦女會中學校監，香港設計中心大使，香港上市商會委員。擁有清華大學，美國南加州大學及法國Insead公商學士及碩士學位。
 林煒珽 Veronica= 王薇
 林孝信 Howard
 林建岳= 謝玲玲、陳浥萍
 林孝賢 Lester
 林恬兒 Emily
 林顥伊 Evelyn
 林心兒 Eleanor
 林孝能 Lucas
 林利兒 Lyann
 林建康 = 黃寧艷
 林孝勇 Edward
 林孝政 Arthur
 林淑瑩
 林淑如
 林明珠
 林偉鈞
 林淑玲
 林普仁
 林偉明
 林建高

香港家族
祖籍潮陽